
诪讙讬诇讛 讜 注"讗 - 驻讬专讜砖 砖讟讬讬谞讝诇抓

讜讗讬砖转讻讞 讻讜讜转讬 [讜谞诪爪讗 讻诪讜转讬], 砖讗祝 砖诇讗 讛讬讛 讛讚讘专 诪拽讜讘诇, 讛转讘专专 砖爪讚拽转讬. 砖讛讜讗 住讘专 砖讞诪转 讝讜 讛讬讗 讟讘专讬讗 [讟讘专讬讛] 讜诇诪讛 谞拽专讗 砖诪讛 "讞诪转"? 注诇 砖讜诐 (砖诐) 讞诪讬 讟讘专讬讗 讛诪爪讜讬讬诐 讘讛. 讜讗讬诇讜 专拽转 讝讜 爪讬驻讜专讬, 讜诇诪讛 谞拽专讗 砖诪讛 "专拽转"? 诪砖讜诐 讚诪讬讚诇讬讬讗 讻专拽转讗 讚谞讛专讗 [诪砖讜诐 砖讛讬讗 诪讜讙讘讛转 诪住讘讬讘转讛 讻砖驻转 讛谞讛专]. 讻讬谞专转 讝讜 讙讬谞讜住专, 讜诇诪讛 谞拽专讗 砖诪讛 "讻讬谞专转"? 讚诪转讬拽讬 驻讬专讗 讻拽诇讗 讚讻讬谞专讬 [砖诪转讜拽讬诐 驻讬专讜转讬讛 讻拽讜诇 讛讻讬谞讜专].


讗诪专 专讘讗: 诪讬 讗讬讻讗 诇诪讗谉 讚讗诪专 [讛讗诐 讬砖 诪讬 砖讗讜诪专] 讻讬 专拽转 诇讗讜 讟讘专讬讗 讛讜讗 [诇讗 讟讘专讬讛 讛讬讗]? 讜讛讗 讻讬 砖讻讬讘 讗讬谞讬砖 讛讻讗, 讛转诐 住驻讚讬 诇讬讛 讛讻讬 [讜讛专讬 讻讗砖专 诪转 讗讚诐 讙讚讜诇 讻讗谉, 讘讘讘诇, 砖诐 住讜驻讚讬诐 诇讜 讘诇砖讜谉 讝讜 讻讱]: "讙讚讜诇 讛讜讗 讘砖砖讱 [讘讘讘诇] (专讗讛 讬专诪讬讛讜 讻讛, 讻讜) 讜砖诐 讬爪讗 诇讜 讘专拽转". 讜讻讬 诪住拽讬 讗专讜谞讗 诇讛转诐, 住驻讚讬 诇讬讛 讛讻讬 [讜讻讗砖专 诪注诇讬诐 讗专讜谉 砖诇 讗讚诐 讞砖讜讘 诇砖诐, 住讜驻讚讬诐 诇讜 讻讱]: 讗转诐 讗讜讛讘讬 讬砖专讗诇 讛砖专讬讚讬诐 讬讜砖讘讬 专拽转, 爪讗讜 讜拽讘诇讜 讛专讜讙讬 注讜诪拽, 讻诇讜诪专, 讗转 讗诇讜 砖诪转讜 讘讘讘诇 砖讛讬讗 讗专抓 注诪讜拽讛 讜谞诪讜讻讛, 诪砖诪注, 砖讛讻诇 诪住讻讬诪讬诐 砖专拽转 讝讜 讟讘专讬讛.


讜讻谉 诪住驻专讬诐: 讻讬 谞讞 谞驻砖讬讛 [讻讗砖专 谞讞讛 谞驻砖讜, 谞驻讟专] 专' 讝讬专讗, 驻转讞 注诇讬讛 讛讛讜讗 住驻讚谞讗 [驻转讞 注诇讬讜 住驻讚谉 讗讞讚] 讗转 讛住驻讚讜 讘诪讬诇讬诐 讗诇讛: 讗专抓 砖谞注专 (讘讘诇) 讛专讛 讜讬诇讚讛, 砖专' 讝讬专讗 讛讬讛 诪讘讘诇, 讗专抓 爪讘讬 (讗专抓 讬砖专讗诇) 讙讬讚诇讛 讗转 砖注砖讜注讬讛 砖诇 讘讘诇, 砖讗讞专 讻讱 注诇讛 诇讗专抓 讬砖专讗诇 讜讙讚诇 讘讛, 讗讜讬 谞讗 诇讛, 讗诪专讛 专拽转, 讻讬 讗讘讚讛 讻诇讬 讞诪讚转讛. 讜讗诐 讻谉, 谞专讗讛 砖诪拽讜讘诇 注诇 讛讻诇 砖专拽转 讝讜 讟讘专讬讛.


讗诇讗 讗诪专 专讘讗: 讞诪转 讝讜 讞诪讬 讙专专 讛住诪讜讻讬诐 诇讟讘专讬讛, 专拽转 讝讜 讟讘专讬讗, 讻讬谞专转 讝讜 讙讬谞讜住专, 讜诇诪讛 谞拽专讗 砖诪讛 砖诇 讟讘专讬讛 "专拽转"? 砖讗驻讬诇讜 专讬拽谞讬谉 砖讘讛, 诪诇讗讬谉 诪爪讜转 讻专诪讜谉. 专' 讬专诪讬讛 讗诪专: 讘注爪诐 "专拽转" 砖诪讛, 讜诇诪讛 谞拽专讗 砖诪讛 "讟讘专讬讗" 鈥�/b> 诪砖讜诐 砖讬讜砖讘转 讘讟讘讜专讛 (讘诪专讻讝讛) 砖诇 讗专抓 讬砖专讗诇. 专讘讛 讗诪专: "专拽转" 砖诪讛, 讜诇诪讛 谞拽专讗 砖诪讛 "讟讘专讬讗" 鈥�/b> 讻注讬谉 谞讜讟专讬拽讜谉: 砖讟讜讘讛 专讗讬讬转讛.


讗 讻讬讜讜谉 砖注住拽谞讜 讘讝讬讛讜讬 砖诇 砖诪讜转 诪拽讜诪讜转 讛诪讜讝讻专讬诐 讘诪拽专讗, 讗诪专 讝注讬专讗: 拽讟专讜谉 讛谞讝讻专转 讘诪拽专讗, 讝讜 讛讬讗 讛注讬专 爪讬驻讜专讬. 讜诇诪讛 谞拽专讗 砖诪讛 "爪讬驻讜专讬"? 诪驻谞讬 砖讬讜砖讘转 讘专讗砖 讛讛专 讻爪驻讜专.


讜砖讜讗诇讬诐: 讜拽讟专讜谉, 讛讗诐 爪讬驻讜专讬 讛讬讗? 讜讛讗 [讜讛专讬] 拽讟专讜谉 讘讞诇拽讜 砖诇 讝讘讜诇讜谉 讛讜讗讬 [讛讬转讛], 讚讻转讬讘 [砖讛专讬 谞讗诪专]: "讝讘讜诇讜谉 诇讗 讛讜专讬砖 讗转 讬讜砖讘讬 拽讟专讜谉 讜讗转 讬讜砖讘讬 谞讛诇诇" (砖讜驻讟讬诐 讗, 诇), 砖讗祝 砖讛讬转讛 诪谉 讛注专讬诐 砖谞驻诇讜 讘讞诇拽讜, 诪讻诇 诪拽讜诐 注讘专 注诇 讛爪讬讜讜讬 砖诇 "诇讗 转讞讬讛 讻诇 谞砖诪讛" 讜讛讜转讬专 讗转 讘谞讬 讛注讬专 讘讞讬讬诐 讻讚讬 砖讬注诇讜 诇讜 诪住, 讜讗谞讞谞讜 讬讜讚注讬诐 讻讬 讝讘讜诇讜谉 诪转专注诐 注诇 诪讚讜转讬讜 (诪讝诇讜) 讛讜讛 [讛讬讛], 砖谞讗诪专: "讝讘诇讜谉 注诐 讞专祝 谞驻砖讜 诇诪讜转" (砖讜驻讟讬诐 讛, 讬讞), 诪讛 讟注诐? 诪砖讜诐 砖"谞驻转诇讬 注诇 诪专讜诪讬 砖讚讛" (砖讜驻讟讬诐 讛, 讬讞), 讜讻讱 诪驻专砖讬诐:


讗诪专 讝讘讜诇讜谉 诇驻谞讬 讛拽讚讜砖 讘专讜讱 讛讜讗: 专讘讜谞讜 砖诇 注讜诇诐, 诇讗讞讬讬 砖讗专 讛砖讘讟讬诐 讛住诪讜讻讬诐 诇谞讞诇转讬 谞转转 诇讛诐 讗专抓 砖讚讜转 讜讻专诪讬诐, 讜诇讬 谞转转 讛专讬诐 讜讙讘注讜转. 诇讗讞讬讬 谞转转 诇讛诐 讗专爪讜转 讜诇讬 谞转转 讬诪讬诐 讜谞讛专讜转! 讗诪专 诇讜 讛拽讚讜砖 讘专讜讱 讛讜讗: 讘讻诇 讝讗转 讻讜诇谉 爪专讬讻讬谉 诇讱 注诇 讬讚讬 讞诇讝讜谉, 砖谞讗诪专: "注诪讬诐 讛专 讬拽专讗讜 砖诐 讬讝讘讞讜 讝讘讞讬 爪讚拽 讻讬 砖驻注 讬诪讬诐 讬讬谞拽讜 讜砖驻谞讬 讟诪讜谞讬 讞讜诇" (讚讘专讬诐 诇讙, 讬讟),


讜转谞讬 [讜砖谞讛] 专讘 讬讜住祝 注诇 讻讱: "砖驻谞讬" 鈥� 讝讛 讞诇讝讜谉 讛谞诪爪讗 讘讬诪讜 砖诇 讝讘讜诇讜谉, "讟诪讜谞讬" 鈥� 讝讜 讟专讬转, 诪讬谉 讚讙 (住专讚讬谉) 砖讚讙讬诐 讘诪讬诪讬 讛讞讜祝, "讞讜诇" 鈥� 讝讜 讛讞讜诇 砖诪诪谞讜 注讜砖讬诐 讝讻讜讻讬转 诇讘谞讛. 讗诪专 讝讘讜诇讜谉 诇驻谞讬讜: 讗诪谞诐 讻诇 讗诇讛 谞诪爪讗讬诐 讘讗专爪讬, 讗讜诇诐, 专讘讜谞讜 砖诇 注讜诇诐 诪讬 诪讜讚讬注谞讬 讗诐 讬拽讞讜 诪诪谞讬 讘诇讬 专砖讜转? 讗诪专 诇讜 讻讻转讜讘 讘讗讜转讜 驻住讜拽: "砖诐 讬讝讘讞讜 讝讘讞讬 爪讚拽", 住讬诪谉 讝讛 讬讛讗 诇讱: 讻诇 讛谞讜讟诇 诪诪讱 讘诇讗 讚诪讬诐 (转砖诇讜诐) 鈥� 讗讬谞讜 诪讜注讬诇 讘驻专拽诪讟讬讗 (讘诪住讞专) 砖诇讜 讻诇讜诐.


讜诪讻诇 诪拽讜诐 诇诪讚谞讜 诪讻讗谉 砖讗专爪讜 砖诇 讝讘讜诇讜谉 讛讬转讛 讗专抓 砖诇讗 讛讬讜 讘讛 砖讚讜转 讜讻专诪讬诐, 讜讗讬 住诇拽讗 讚注转讱 [讜讗诐 注讜诇讛 注诇 讚注转讱 诇讜诪专] 砖拽讟专讜谉 讝讜 爪讬驻讜专讬, 讗诪讗讬 [诪讚讜注] 诪转专注诐 注诇 诪讚讜转讬讜? 讜讛讗 讛讜讬讗 [讜讛专讬 讛讬转讛] 爪讬驻讜专讬 砖讛讬讗 诪讬诇转讗 讚注讚讬驻讗 讟讜讘讗 [讚讘专 砖注讚讬祝 讘讬讜转专] 诪讘讞讬谞转 驻讜专讬讜转讜! 讜讻讬 转讬诪讗 讚诇讬转 [讜讗诐 转讗诪专 砖讗讬谉] 讘讛 拽专拽注 诪砖讜讘讞转 砖讛讬讗 讝讘转 讞诇讘 讜讚讘砖 鈥� 讜讛讗诪专 [讜讛专讬 讗诪专] 专讬砖 诇拽讬砖: 诇讚讬讚讬 讞讝讬 诇讬 [讗谞讬 注爪诪讬 专讗讬转讬] 讗转 讗专抓 讝讘转 讞诇讘 讜讚讘砖 砖讘住讘讬讘转 爪讬驻讜专讬, 讜讛讜讬讗 [讜讛讬转讛] 砖砖讛 注砖专 诪讬诇 注诇 砖砖讛 注砖专 诪讬诇!


讜讻讬 转讬诪讗 讚诇讗 谞驻讬砖讗 讚讬讚讬讛 讻讚讗讞讜讛 [讜讗诐 转讗诪专 砖讗讬谉 诪专讜讘讛 砖诇讜 讻砖诇 讗讞讬讜] 讜讛诐 拽讬讘诇讜 讬讜转专 诪诪谞讜 讗专抓 讝讘转 讞诇讘 讜讚讘砖, 讜讛讗诪专 [讜讛专讬 讗诪专] 专讘讛 讘专 讘专 讞谞讛 讗诪专 专' 讬讜讞谞谉: 诇讚讬讚讬 讞讝讬 诇讬 [讗谞讬 讘注爪诪讬 专讗讬转讬] 讝讘转 讞诇讘 讜讚讘砖 砖诇 讻诇 讗专注讗 [讗专抓] 讬砖专讗诇, 讜讛讜讬讗 [讜讛讬讛 讙讜讚诇讛] 讻诪讜 诪谉 讛诪拽讜诐 讘讬 讻讜讘讬 讜注讚 讗拽专讗 [诪讘爪专] 转讜诇讘拽谞讬, 讜讘住讱 讛讻诇: 注砖专讬谉 讜转专转讬谉 驻专住讬 讗讜专讻讗, 讜驻讜转讬讗 砖讬转讗 驻专住讬 [注砖专讬诐 讜砖转讬讬诐 驻专住讜转 讗讜专讻讛, 讜专讜讞讘讛 砖砖 驻专住讜转] 砖讛诐 驻讞讜转 诪讞诇拽讜 砖诇 讝讘讜诇讜谉 讘爪驻讜专讬!


讜诪砖讬讘讬诐: 讗讻谉, 诪讘讞讬谞转 讛讬讘讜诇 讛讬讛 讞诇拽讜 诪住驻讬拽 讜讗讜诇诐 讗驻讬诇讜 讛讻讬 [讻讱] 砖讚讜转 讜讻专诪讬诐 注讚讬驻讗 诇讬讛 [注讚讬驻讬诐 讛讬讜 诇讜], 讻讬 讝讘转 讞诇讘 讜讚讘砖 砖讘讞诇拽讜 讛讬转讛 讘讗专抓 讛专专讬转 砖讬砖 讟讜专讞 讘注讬讘讜讚讛. 讜诪注讬专讬诐: 讚讬拽讗 谞诪讬 讚讻转讬讘 [诪讚讜讬讬拽 讙诐 讻谉, 诪诪讛 砖谞讗诪专]: "讜谞驻转诇讬 注诇 诪专讜诪讬 砖讚讛", 砖讟注谞转讜 砖诇 讝讘讜诇讜谉 讛讬转讛 诪讚讜注 诇谞驻转诇讬 讬砖 砖讚讜转, 讜诪注讬专讬诐: 讗讻谉 砖诪注 诪讬谞讛 [诇诪讚 诪讻讗谉] 砖讻讱 讛讜讗.


讘 讘注谞讬谉 讝讬讛讜讬 砖诪讜转 诪拽讜诪讜转: 讗诪专 专' 讗讘讛讜 诪讛 砖谞讗诪专 "讜注拽专讜谉 转注拽专" (爪驻谞讬讛 讘, 讚) 鈥� 讝讜 专诪讝 诇拽住专讬 讘转 讗讚讜诐. 砖专讜讘 讘谞讬 讛注讬专 讛讬讜 讬讜讜谞讬诐 讜专讜诪讗讬诐, 讜讛讬讗 讛讬转讛 讛砖诇讟转 注诇 讗专抓 讬砖专讗诇 讘诪砖讱 讝诪谉 讛砖诇讟讜谉 讛专讜诪讬, 砖讛讬讗 讬讜砖讘转 讘讬谉 讛讞讜诇讜转, 讜讛讬讗 讛讬转讛 讬转讚 转拽讜注讛 诇讬砖专讗诇 注讜讚 讘讬诪讬 讬讜讜谞讬诐 砖讛讬转讛 诪讻砖讜诇 诇讛转驻砖讟讜转 讛讬砖讜讘 讛讬讛讜讚讬 讜讻砖讙讘专讛 诪诇讻讜转 讘讬转 讞砖诪讜谞讗讬 讜谞爪讞讜诐, 讛讬讜 拽讜专讬谉 讗讜转讛 "讗讞讬讚转 [转驻讜住转, 讻讘讜砖转] 诪讙讚诇 砖讬专".


讗诪专 专' 讬讜住讬 讘专 讞谞讬谞讗 诪讗讬 讚讻转讬讘 [诪讛讜 砖谞讗诪专]: "讜讛住讬专转讬 讚诪讬讜 诪驻讬讜 讜砖拽爪讬讜 诪讘讬谉 砖谞讬讜 讜谞砖讗专 讙诐 讛讜讗 诇讗诇讛讬谞讜" (讝讻专讬讛 讟, 讝) 鈥� 讻讱 讬砖 诇讚专讜砖: "讜讛住专转讬 讚诪讬讜 诪驻讬讜" 鈥� 讝讛 讘讬转 讘诪讬讗 (讘诪讜转 诇讛拽专讘转 拽专讘谞讜转) 砖诇讛诐 鈥�/b> 诪拽讜诐 讛拽专讘转 讛拽专讘谞讜转 砖诇讛诐, "讜砖拽爪讬讜 诪讘讬谉 砖谞讬讜" 鈥� 讝讛 讘讬转 讙诇讬讗 (讙诇讬 讗讘谞讬诐 砖诇 驻讜诇讞谉) 砖诇讛谉,


"讜谞砖讗专 讙诐 讛讜讗 诇讗诇讛讬谞讜" 鈥� 讗诇讜 讘转讬 讻谞住讬讜转 讜讘转讬 诪讚专砖讜转 砖讘讗讚讜诐. 讜注讜讚 讚专砖讜 诪讛 砖谞讗诪专: "讜讛讬讛 讻讗诇祝 讘讬讛讜讚讛 讜注拽专讜谉 讻讬讘讜住讬" (讝讻专讬讛 讟, 讝) 讗诇讜 转专讗讟专讬讜转 讜拽专拽住讬讜转 (讘转讬 转讬讗讟专讜谉 讜拽专拽住讬诐) 砖讘讗讚讜诐, 砖注转讬讚讬谉 砖专讬 讬讛讜讚讛 诇诇诪讚 讘讛谉 转讜专讛 讘专讘讬诐. 讜讛讜讗 砖专讜诪讝 讛讻转讜讘, 砖讗专抓 讝讜 砖讛讬讗 注讻砖讬讜 砖诇 讛讙讜讬诐 转讛讬讛 讻讗诇讜祝 (诪诇诪讚) 讘讬讛讜讚讛.


讜注讜讚 讗诪专 专' 讬爪讞拽: 诇砖诐 鈥� 讝讜 讛注讬专 讛拽专讜讬讛 讘讝诪谉 讛转诇诪讜讚 驻诪讬讬住, "注拽专讜谉 转注拽专" 鈥� 讝讜 拽住专讬 讘转 讗讚讜诐, 砖讛讬讗 讛讬转讛 诪讟专讜驻讜诇讬谉 (注讬专 讛讗诐, 讛讘讬专讛) 砖诇 诪诇讻讬诐. 讗讬讻讗 讚讗诪专讬 [讬砖 砖讗讜诪专讬诐, 诪驻专砖讬诐]: 讚诪专讘讬 [砖诪讙讚诇讬诐] 讘讛 诪诇讻讬 [讗转 讛诪诇讻讬诐] 讜讗讬讻讗 讚讗诪专讬 [讬砖 砖讗讜诪专讬诐]: 讚诪讜拽诪讬 诪讬谞讛 诪诇讻讬 [砖诪注诪讬讚讬诐 诪诪谞讛 诪诇讻讬诐], 砖诪讬讜砖讘讬 讛注讬专 讛讝讗转 诪注诪讬讚讬诐 讗讞专 讻讱 诪诇讻讬诐 诇讗讚讜诐.


讜讗诪专讜 讞讻诪讬诐: 拽住专讬 讜讬专讜砖诇讬诐 讛诐 砖谞讬 谞讬讙讜讚讬诐, 讜诇讻谉 讗诐 讬讗诪专 诇讱 讗讚诐: 讞专讘讜 砖转讬讛谉 鈥� 讗诇 转讗诪谉, 讗诐 讬讗诪专 诇讱: 讬砖讘讜 砖转讬讛谉 讘砖诇讜讜讛 鈥� 讗诇 转讗诪谉, 讗诇讗 讗诐 讬讗诪专 诇讱 砖讞专讘讛 拽住专讬 讜讬砖讘讛 讬专讜砖诇讬诐 讗讜 砖讬讗诪专 诇讱 讞专讘讛 讬专讜砖诇讬诐 讜讬砖讘讛 拽住专讬 鈥� 讗讝 转讗诪谉, 砖谞讗诪专: "讬注谉 讗砖专 讗诪专讛 爪讜专 注诇 讬专讜砖诇讬诐 讛讗讞 谞砖讘专讛 讚诇转讜转 讛注诪讬诐 谞住讘讛 讗诇讬 讗诪诇讗讛 讛讞专讘讛" (讬讞讝拽讗诇 讻讜, 讘), 诇诇诪讚: 讗诐 诪诇讬讗讛 讝讜 鈥� 讞专讘讛 讝讜, 讗诐 诪诇讬讗讛 讝讜 鈥� 讞专讘讛 讝讜 砖砖转讬讛谉 讛谉 讻谞讬讙讜讚讬诐 讝讜 诇讝讜.


专讘 谞讞诪谉 讘专 讬爪讞拽 讗诪专 讗讜转讜 专注讬讜谉 诪讛讻讗 [诪讻讗谉 诪驻住讜拽 讝讛] 砖谞讗诪专 注诇 讬注拽讘 讜注砖讜: "讜诇讗诐 诪诇讗诐 讬讗诪抓" (讘专讗砖讬转 讻讛, 讻讙), 诇讗诪专: 讻砖讝讛 注讜诇讛 鈥� 讛砖谞讬 讘讛讻专讞 讬讜专讚.


讙 诪讻讬讜讜谉 砖讛讝讻专谞讜 讗转 讗讚讜诐, 讗诪专 专' 讬爪讞拽: 诪讗讬 讚讻转讬讘 [诪讛讜 砖谞讗诪专]: "讬讞谉 专砖注 讘诇 诇诪讚 爪讚拽 讘讗专抓 谞讻讜讞讜转 讬注讜诇 讜讘诇 讬专讗讛 讙讗讜转 讛'" (讬砖注讬讛 讻讜, 讬) 鈥� 讗诪专 讬爪讞拽 诇驻谞讬 讛拽讚讜砖 讘专讜讱 讛讜讗: 专讘讜谞讜 砖诇 注讜诇诐, 讬讜讞谉 注砖讜 砖讛讜讗 讘谞讜, 讜讻讬讚讜注 讗讛讘 讗讜转讜. 讗诪专 诇讜 讛拽讚讜砖 讘专讜讱 讛讜讗: 专砖注 讛讜讗 注砖讜! 讗诪专 诇讜 讬爪讞拽 诇拽讚讜砖 讘专讜讱 讛讜讗: 讜讻讬 "讘诇 诇诪讚 爪讚拽", 讻诇讜诪专, 讜讻讬 讗讬谉 讗讚诐 讗砖专 讬讜讻诇 诇诇诪讚 注诇讬讜 讝讻讜转 讜诇讚讘专 讘爪讚拽讜? 讗诪专 诇讜 讛拽讚讜砖 讘专讜讱 讛讜讗: "讘讗专抓 谞讻讞讜转 讬注讜诇", 讻诇讜诪专, 专砖注 讙讚讜诇 讛讜讗 讜注转讬讚 讛讜讗 诇讛讞专讬讘 讗转 讗专抓 讬砖专讗诇. 讗诪专 诇讜 讬爪讞拽: 讗诐 讻谉 讗诐 专砖注 讛讜讗 讻诇 讻讱, "讘诇 讬专讗讛 讙讗讜转 讛'".


讜讗诪专 专' 讬爪讞拽: 诪讗讬 讚讻转讬讘 [诪讛讜 砖谞讗诪专]: "讗诇 转转谉 讛' 诪讗讜讬讬 专砖注 讝诪诪讜 讗诇 转驻拽 讬专讜诪讜 住诇讛" (转讛诇讬诐 拽诪, 讟) 鈥� 讗诪专 讬注拽讘 诇驻谞讬 讛拽讚讜砖 讘专讜讱 讛讜讗: 专讘讜谞讜 砖诇 注讜诇诐, 讗诇 转转谉 诇注砖讜 讛专砖注 转讗讜转 诇讘讜, 讻诇讜诪专, 诇注砖讜转 讗转 诪讛 砖讛讜讗 专讜爪讛, 砖专爪讜谞讜 诇讻诇讜转 讗讜转谞讜 讘谞讬 讬注拽讘. 讜诪讛 砖谞讗诪专 "讝诪诪讜 讗诇 转驻拽" 诪转驻专砖: 讗诇 转讜爪讬讗 诪诪谞讜 讗转 讛讝诪诐 砖诪讞讝讬拽 讗讜转讜 讜讗讬谞谞讜 谞讜转谉 诇讜 诇讛转驻专抓 讜诇讛转讞讝拽 鈥� 讝讜

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

